Νευροηθική και ηθική βελτίωση του ανθρώπου. Θεολογική προσέγγιση
Creators: name: Παναγιωτίδης, Παναγιώτης Ανέστη
Publisher: name: Aristotle University of Thessaloniki
Year: 2022
Subjects: Νευροηθική
Νευροενίσχυση
Χριστιανική ηθική
Neuroethics
Neuroenhancement
Christian Ethics

description: Οι τελευταίες δεκαετίες καταδεικνύουν ραγδαίες και δραστικές αλλαγές στον τρόπο ζωής μας, μεταβάλλουν τις κοινωνικές σχέσεις, επιδρούν στην ψυχοσύνθεση μας, μεταβάλλοντας ως ένα βαθμό και την ανθρώπινη φύση. Οι αλλαγές αυτές επέρχονται φυσικά με κινητήριο μοχλό την τεχνολογία, καθώς αποτελεί αναπόσπαστο και καθοριστικό κομμάτι της ζωής μας. Μέσα σε έναν συνεχώς μεταβαλλόμενο και χαοτικό κόσμο, καταδεικνύεται η πνευματική ανεπάρκεια του ανθρώπου και η αδήριτη ανάγκη επαναφοράς της. Στο πρώτο κεφάλαιο παρουσιάζουμε ένα αρκετά σύγχρονο πεδίο της βιοηθικής, τη νευροηθική η οποία καλείται να αντιμετωπίσει τα διλήμματα που αναφύονται από τις παρεμβάσεις στον ανθρώπινο εγκέφαλο μέσω της σύγχρονης νευροεπιστήμης. Είμαστε ο εγκέφαλος μας, όπως ισχυρίζονται αρκετοί νευροεπιστήμονες και αν ναι τι ρόλο έχει η παρουσία της ψυχής τότε; Τι φανερώνει μία εγκεφαλική δυσλειτουργία στον προμετωπιαίο φλοιό; Μήπως χρειάζεται να επανανοηματοδοτήσουμε έννοιες όπως η υπευθυνότητα, η προσωπικότητα και η ελεύθερη βούληση; Στο δεύτερο κεφάλαιο πραγματευόμαστε το πολύ αμφιλεγόμενο και αρκετά ενδιαφέρον ζήτημα της ανθρώπινης βιοενίσχυσης, παρουσιάζοντας τα ζητήματα μέσα από τον διάλογο των υποστηρικτών με τους αντιπάλους τους. Μπορούμε να πετύχουμε έναν ηθικότερο βίο ζωής μέσω των νευροενισχύσεων; Εάν ναι γιατί να μην προβούμε σε αυτές τις ενέργειες; Τι αντίκτυπο αναμένεται να έχουν οι παρεμβάσεις αυτές στην ανθρώπινη φύση, στην αυθεντικότητα και την ελευθερία μας; Τέλος, στο τρίτο και τελευταίο κεφάλαιο επιδιώκουμε μία θεολογική προσέγγιση των ζητημάτων αυτών, ξεκινώντας αρχικά από το πνευματικό αντίκτυπο του τεχνολογικού τρόπου ζωής μας και την αδυναμία μας να επαναφέρουμε τον ασκητικό βίο. Με το πέρασμα των ετών παρατηρείται ότι η σχέση του ανθρώπου με την τεχνολογία γίνεται όλο και στενότερη καθορίζοντας ολοκληρωτικά τον τρόπο ζωής του. Υφίσταται ηθική βελτίωση μέσα στα πλαίσια της απόλυτης αυτονομίας με οδηγό μόνο την τεχνική; Με ποιο τρόπο μπορεί να συμβάλει η βιοενίσχυση στην εδραίωση και στην επίτευξη του ασκητικού τρόπου ζωής; Τι σχέση έχει ο μετάνθρωπος της τεχνολογίας με τον «μετάνθρωπο» της εν Χριστώ ζωής;
description: The last decades have shown rapid and drastic changes in our way of life, changing social relations, affecting our psychosynthesis, changing to some extent also human nature. These changes come naturally with technology as the driving force, as it is an integral and crucial part of our lives. In an ever-changing and chaotic world, the spiritual inadequacy of man and the inescapable need to restore it are demonstrated. In the first chapter we present a fairly modern field of bioethics, neuroethics which is called to deal with the dilemmas that arise from interventions in the human brain through modern neuroscience. Are we our brain, as many neuroscientists claim, and if so what role does the presence of the soul play then? What does a brain dysfunction in the prefrontal cortex reveal? Do we need to reinterpret concepts such as responsibility, personality and free will? In the second chapter we deal with the very controversial and quite interesting issue of human bio-enhancement, presenting the issues through the dialogue of the supporters with their opponents. Can we achieve a more moral life through neuroenhancement? If so, why not take that kind of actions? What impact are these interventions expected to have on human nature, our authenticity and our freedom? Finally, in the third and last chapter we seek a theological approach to these issues, starting initially with the spiritual impact of our technological way of life and our inability to restore the ascetic life. Οver the years it is observed that the human relationship with technology becomes closer and closer, completely defining his way of life. Is there a moral improvement within the framework of absolute autonomy guided only by technique? How can bio-enhancement contribute to the consolidation and achievement of the ascetic lifestyle? What has the posthuman of technology got to do with the "posthuman" of life in Christ?